PATVIRTINTA

Vilniaus universiteto studijų prorektorės

2015 m. gegužės 27 d. įsakymu Nr. R-216

**MOKYMOSI VISĄ GYVENIMĄ PROGRAMOS KLAUSYTOJO SUTARTIS Nr. \_\_\_\_\_\_\_\_\_\_\_\_\_\_\_\_**

**BENDROJI DALIS**

1. ***Bendrosios nuostatos***
2. Mokymosi visą gyvenimą programos (toliau – *Programa*) sutartis (toliau – *Sutartis*) yra sudaryta tarp Vilniaus universiteto (toliau – *Universitetas*) ir asmens, kurio duomenys nurodyti *Sutarties* Specialiosios dalies 1.2 punkte (toliau – *Klausytojas)* (abu kartu toliau vadinami *Šalimis*, kiekvienas atskirai – *Šalimi*), dėl Specialiosios dalies 2.3 punkte įvardintos programos klausymo ir nustato Šalių tarpusavio įsipareigojimus, jų vykdymo sąlygas ir tvarką, mokėjimo už studijas principus.
3. *Sutartis* sudaroma vadovaujantis Lietuvos Respublikos Mokslo ir studijų įstatymu, *Universiteto* Statutu, Universiteto mokymosi visą gyvenimą programų administravimo tvarkos aprašu (toliau – *Aprašas*) ir kitais teisės aktais.
4. *Sutartis* sudaroma pasirašant jąįprasta rašytine forma.

***II. Universiteto įsipareigojimai***

1. Priimti *Klausytoją* į *Universitetą* mokytis pagal *Sutarties* Specialiojoje dalyje nurodytą *Programą* arba *Programos* dalykus (modulius).
2. Užtikrinti dėstymo pagal patvirtintą *Programą* kokybę.
3. *Klausytojui,* įvykdžiusiam *Programos* reikalavimus*,* išduoti tai patvirtinantį *Universiteto* pažymėjimą, liudijantį apie *Klausytojo* įgytas kompetencijas. Kartu su šiame punkte nurodytu pažymėjimu *Klausytojui* gali būti išduodamas pažymėjimo priedasapie dalykų (modulių) žinių įvertinimą.
4. Sudaryti sąlygas susipažinti su *Universiteto* teisės aktais, reglamentuojančiais studijas ir mokymąsi Universitete, - skelbti juos viešai prieinamoje *Universiteto* interneto svetainėje adresu [*www.vu.lt*](http://www.vu.lt/)*.*
5. Tvarkyti *Klausytojo* asmens duomenis pagal Lietuvos Respublikos asmens duomenų teisinės apsaugos įstatymo reikalavimus.
6. Informuoti *Klausytoją* apie jo finansinius įsipareigojimus *Universitetui*.

***III. Klausytojo įsipareigojimai***

1. Savarankiškai susipažinti su *Universiteto* tinklapyje paskelbtais teisės aktais, reglamentuojančiais *Programos* organizavimą.
2. Vykdyti *Programos* reikalavimus, dalyvauti *Universiteto* organizuojamose apklausose, kuriomis renkama informacija apie *Programos* ar atskirų dalykų (modulių) įgyvendinimo kokybę.
3. Laikytis Lietuvos Respublikos Mokslo ir studijų įstatymo, *Universiteto* Statuto, *Aprašo*, Akademinės etikos kodekso, kitų norminių teisės aktų reikalavimų.
4. Laiku ir tinkamai, vadovaujantis *Apraše* ir/ar *Sutartyje* nustatyta tvarka, vykdyti finansinius įsipareigojimus *Universitetui.*
5. Teikti *Universitetui* tik tikrovę atitinkančius, tapačius duomenis, teisingą informaciją bei dokumentus, būtinus šios *Sutarties* sudarymui bei tinkamam jos vykdymui.

***IV. Įmoka už dalyvavimą Programoje***

1. *Klausytojo* įmokos už dalyvavimą *Programoje* dydis yra nurodytas *Sutarties* Specialiojoje dalyje bei mokamas *Apraše* ir/ar *Sutarties* Specialiojoje dalyje nustatytais terminais ir tvarka*.*
2. Įmoka už dalyvavimą *Programoje* mokama pervedant lėšas į *Universiteto* sąskaitas banke. *Universiteto* sąskaitų banke numeriai nurody*ti Sutarties* Specialiojoje dalyje.
3. Sumokėta įmoka ar jos dalis *Klausytojui* gali būti grąžinama *Apraše* nustatytais atvejais ir tvarka.
4. Pavėlavus sumokėti įmoką už dalyvavimą *Programoje* ar jos dalį, už kiekvieną uždelstą dieną *Klausytojas* moka 0,02 (dviejų šimtųjų) procento dydžio delspinigius nuo nesumokėtos sumos.
5. Mokėti bet kokias įmokas pagal šią *Sutartį* už *Klausytoją* gali ir tretieji asmenys, pateikdami mokėjimo pavedimus, mokėjimo paskirtyje nurodydami *Klausytojo*, už kurį mokama, vardą ir pavardę (tai nepanaikina *Klausytojo* atsakomybės už įsipareigojimų pagal šią *Sutartį* įvykdymą).

***V. Sutarties įsigaliojimas, pakeitimas, nutraukimas ir pasibaigimas***

1. *Sutartis* įsigalioja nuo tos dienos, kai ją pasirašo abi *Šalys*.
2. *Sutartis* pasibaigia *Šalims* visiškai įvykdžius prisiimtus įsipareigojimus arba ją nutraukus.
3. *Sutartis* gali būti nutraukta vienašališkai arba *Šalių* susitarimu.
4. *Universitetas* turi teisę vienašališkai, raštu įspėjęs *Klausytoją* ne mažiau kaip prieš 10 (dešimt) kalendorinių dienų, nutraukti *Sutartį* šalinant *Klausytoją* iš *Universiteto* bet kuriuo iš šių atvejų*:*
   1. Dėl esminio *Sutarties* pažeidimo. Įmokos už dalyvavimą *Programoje* mokėjimo vėlavimas daugiau nei 5 (penkias) kalendorines dienas laikomas esminiu *Sutarties* pažeidimu;
   2. *Universiteto* Akademinės etikos kodekse ir/ar Mokslo, meno veiklos ir studijų reguliamine nustatytais atvejais ir tvarka;
   3. Jeigu *Klausytojas* pateikė tikrovės neatitinkančius ar klaidinančius duomenis, informaciją ar dokumentus, dėl ko ši *Sutartis* negalėjo būti sudaryta, vykdoma ar įvykdyta.
5. *Sutarties* pasikeitimas ar nutraukimas neatleidžia *Klausytojo* nuo *Sutarties* pagrindu kylančių finansinių ir kitokių įsipareigojimų *Universitetui* įvykdymo. *Klausytojui* netinkamai vykdant finansinius įsipareigojimus, *Universitetas* turi teisę pasitelkti trečiuosius asmenis įsiskolinimo išieškojimui, o *Klausytojas* turi pareigą padengti su tuo susijusias išlaidas.

***VI. Baigiamoji dalis***

1. Visi *Sutartyje* numatyti arba su *Sutarties* vykdymu ar reikalavimų, kylančių iš *Sutarties*, gynimu civilinio proceso tvarka susiję pranešimai turi būti raštiški, siunčiami elektroniniu paštu arba registruotu paštu *Sutartyje* nurodytais *Šalių* adresais. Jei pranešimas siunčiamas elektroniniu paštu, laikoma, kad jį *Šalis* gavo tą pačią dieną, kai pranešimas buvo išsiųstas, jei buvo siųstas darbo valandomis; jei pranešimas siunčiamas registruotu laišku, laikoma, kad jį adresatas gavo praėjus 5 (penkioms) darbo dienoms nuo išsiuntimo.
2. Visi dėl *Sutarties* sudarymo, vykdymo, keitimo, papildymo ar kiti iškilę ginčai sprendžiami *Šalių* derybų būdu. Kai *Šalims* nepavyksta išspręsti ginčo derybomis per 30 (trisdešimt) kalendorinių dienų, ginčai sprendžiami Lietuvos Respublikos teisės aktų nustatyta tvarka, teritorinį teismingumą nustatant pagal *Universiteto* registruotos buveinės vietą.
3. *Klausytojas,* pasirašydamas šią *Sutartį,* patvirtina, kad susipažino su *Programos* aprašu. Šalys susitaria, kad *Programos* aprašas laikomas neatsiejama šios *Sutarties* dalis.
4. *Klausytojas*, pasirašydamas šią *Sutartį*, sutinka, kad *Universitetas* studijų proceso administravimo tikslu tvarkytų šioje *Sutartyje* nurodytus ir *Programos* vykdymui reikalingus *Klausytojo* asmens duomenis vadovaudamasis Lietuvos Respublikos Asmens duomenų teisinės apsaugos įstatymu kaip asmens duomenų valdytojas.
5. *Klausytojas,* pasirašydamas šią *Sutartį*, patvirtina, kad yra informuotas apie jo, kaip duomenų subjekto teises: susipažinti su savo asmens duomenimis ir kaip jie yra tvarkomi; reikalauti ištaisyti, sunaikinti savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi nesilaikant Lietuvos Respublikos asmens duomenų teisinės apsaugos įstatymo ir kitų įstatymų nuostatų.
6. *Klausytojas* sutinka, kad *Universitetas* kreiptųsi į trečiuosius asmenis (įskaitant, bet neapsiribojant, VĮ Registrų centras, Lietuvos komercinius bankus ir skolų išieškojimo bendroves) dėl informacijos apie *Klausytoją* gavimo ir patikrinimo.
7. *Sutartis* sudaroma 2 (dviem) vienodą juridinę galią turinčiais egzemplioriais, po vieną kiekvienai *Šaliai.*
   1. ***Sutarties Šalių* *parašai***

|  |  |
| --- | --- |
| ***Vilniaus universiteto atstovas*** | ***Klausytojas***  *Klausytojas*, pasirašydamas *Sutarties* Bendrąją dalį, patvirtina, kad jam priklausantį Bendrosios ir Specialiosios dalies egzempliorių gavo, su *Sutarties* sąlygomis susipažino ir įsipareigoja jų laikytis. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *pareigos, vardas, pavardė, parašas* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *vardas, pavardė, parašas* |

*Tipinė* ***mokymosi visą gyvenimą programos klausytojo***

*sutarties specialiosios dalies forma*

**MOKYMOSI VISĄ GYVENIMĄ PROGRAMOS KLAUSYTOJO SUTARTIS Nr. \_\_\_\_\_\_\_\_\_\_\_\_\_\_\_\_**

**SPECIALIOJI DALIS**

201\_ m. \_\_\_\_\_ mėn. \_\_\_ d.

***1. Sutarties* Š*alys***

|  |  |
| --- | --- |
| 1.1 *Vilniaus universitetas* | 1.2 *Klausytojas* |
| 1.1.1. Vilniaus universitetas  1.1.2. Juridinio asmens kodas 211950810  1.1.3. Universiteto g. 3, LT-01513, Vilnius  1.1.4. Tel. (8 5) 268 7001  1.1.5. El. pašto adresas [infor@cr.vu.lt](mailto:infor@cr.vu.lt)  1.1.6. Interneto svetainė [http://www.vu.lt](http://www.vu.lt/)  1.1.7. LT**37 7300 0100 9431 8310 („*Swedbank“, AB*),** mokėtojo kodas – 129981, mokėjimo paskirtis – 84000005  ***arba* LT08 7044 0600 0110 1389 (*AB SEB banka****s*), mokėtojo kodas – 129981, įmokos paskirtis - 84000005 | 1.2.1. Vardas, pavardė  1.2.2.Asmens kodas  1.2.3. Adresas [gatvė, numeris, pašto kodas, miestas]  1.2.4. Tel.  1.2.5. Asmens tapatybę patvirtinančio dokumento numeris (neprivalomas, pvz., LR ATK arba paso duomenys)  1.2.6. El. pašto adresas [elektroninis@pastas.lt] |
| 1.1.8. Atstovas [pareigos, vardas, pavardė, atstovavimo pagrindas (jeigu rektorius – veikia pagal VU Statutą, o visi kiti gali atstovauti pagal rektoriaus įgaliojimą, nurodyti įgaliojimo datą ir Nr.)] | 1.2.7. Atstovas (jei Klausytojas atstovaujamas) [vardas, pavardė, atstovavimo pagrindas] |

***2. Sutarties* *dalykas***

|  |  |  |  |  |  |
| --- | --- | --- | --- | --- | --- |
| 2.1. Programos pradžia: | | | [Data] | | |
| 2.2. Programos pabaiga: | | | [Data] | | |
| 2.3. | Eil. Nr. | 2.3.1. Programos/ dalyko (modulio) pavadinimas | | 2.3.2. Įmokos dydis, EUR | 2.3.3. Mokėjimo data |
| 1 | Kinų kalba vaikams | | 120,00 |  |
|  |  | |  |  |
|  |  | |  |  |

1. ***Sutarties Šalių* *parašai***

|  |  |  |  |
| --- | --- | --- | --- |
|  | |  | |
| ***3.1.******Vilniaus universiteto atstovas*** | | ***3.2.******Klausytojas***  *Klausytojas*, pasirašydamas *Sutarties* Specialiąją dalį, patvirtina, kad jam priklausantį Bendrosios ir Specialiosios dalies egzempliorių gavo, su *Sutarties* sąlygomis susipažino ir įsipareigoja jų laikytis. | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *pareigos, vardas, pavardė, parašas* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *vardas, pavardė, parašas* | |
|  |  | |